Rješenje Općeg suda od 3. lipnja 2024. – Kesaev/Vijeće
(predmet T-543/23)1
„Tužba za poništenje – Zajednička vanjska i sigurnosna politika – Mjere ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine – Zamrzavanje financijskih sredstava – Popis osoba, subjekata i tijela na koje se primjenjuje zamrzavanje financijskih sredstava i gospodarskih izvora – Nenadležnost Općeg suda – Nepostojanje osobnog utjecaja – Regulatorni akt koji podrazumijeva provedbene mjere – Nedopuštenost”
Jezik postupka: nizozemski
Stranke
Tužitelj: Igor Albertovich Kesaev (Usovo, Rusija) (zastupnici: R. Moeyersons i A. De Jonge, odvjetnici)
Tuženik: Vijeće Europske unije (zastupnici: B. Driessen i S. Van Overmeire, agenti)
Predmet
Svojom tužbom na temelju članka 263. UFEU-a, tužitelj zahtijeva poništenje Odluke Vijeća 2023/1094 (ZVSP) od 5. lipnja 2023. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL 2023., L 146, str. 20.), i Uredbe Vijeća (EU) 2023/1089 od 5. lipnja 2023. o izmjeni Uredbe (EU) br. 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenost i neovisnost Ukrajine (SL 2023., L 146, str. 1.).
Izreka
Tužba se odbija.
Igoru Albertovichu Kesaevu nalaže se snošenje troškova.
____________
1     SL C/2023./345, C